CELEX: 32020R0606
Language: ro
Date: 2020-05-04 00:00:00
Title: Regulamentul de punere în aplicare (UE) 2020/606 al Consiliului din 4 mai 2020 privind punerea în aplicare a Regulamentului (UE) 2019/1716 privind măsuri restrictive având în vedere situația din Nicaragua

4.5.2020   
               
               
                  RO
               
               
                  Jurnalul Oficial al Uniunii Europene
               
               
                  LI 139/1
               
            
         REGULAMENTUL DE PUNERE ÎN APLICARE (UE) 2020/606 AL CONSILIULUI
         din 4 mai 2020
         privind punerea în aplicare a Regulamentului (UE) 2019/1716 privind măsuri restrictive având în vedere situația din Nicaragua
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1716 al Consiliului din 14 octombrie 2019 privind măsuri restrictive având în vedere situația din Nicaragua (1), în special articolul 13 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 14 octombrie 2019, Consiliul a adoptat Regulamentul (UE) 2019/1716.
                  
               
                     (2)
                  
                  
                     La 14 octombrie 2019, Consiliul a adoptat de asemenea concluzii în care și-a reiterat îngrijorarea cu privire la deteriorarea situației politice și sociale din Nicaragua și a condamnat cu fermitate represiunea de către forțele de securitate și grupurile armate proguvernamentale a opozanților politici, a demonstranților, a mijloacelor de informare în masă independente și a organizațiilor societății civile, care se desfășoară din aprilie 2018. Uniunea și-a afirmat, de asemenea, hotărârea de a utiliza toate instrumentele de care dispune pentru a sprijini o soluție pașnică și negociată la criză și intenția de a monitoriza îndeaproape situația din țară, pentru a reacționa la deteriorarea în continuare a drepturilor omului și a statului de drept.
                  
               
                     (3)
                  
                  
                     Consiliul, subliniind preocupările sale cu privire la situația generală referitoare la respectarea drepturilor omului și a guvernanței democratice, a adoptat măsuri restrictive și a precizat că măsurile respective ar urma să fie utilizate în mod treptat și flexibil și că s-ar putea adăuga desemnări specifice în cazul unui impas care continuă și al unei deteriorări suplimentare în ceea ce privește respectarea drepturilor omului și a statului de drept.
                  
               
                     (4)
                  
                  
                     Având în vedere situația din Nicaragua, care rămâne gravă, șase persoane ar trebui să fie incluse pe lista persoanelor fizice și juridice, a entităților și a organismelor cărora li se aplică măsurile restrictive prevăzută în anexa I la Regulamentul (UE) 2019/1716.
                  
               
                     (5)
                  
                  
                     Prin urmare, anexa I la Regulamentul (UE) 2019/1716 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) 2019/1716 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 mai 2020.
            
               
                  Pentru Consiliu
               
               
                  Președintele
               
               G. GRLIĆ RADMAN
            
         
         
            (1)  JO L 262, 15.10.2019, p. 1.
      
      
         
            ANEXĂ
            Următoarele rubrici se adaugă pe „Lista persoanelor fizice și juridice, a entităților și a organismelor menționate la articolul 2” prevăzută în anexa I la Regulamentul (UE) 2019/1716:
            
               
                            
                        
                        
                           Nume
                        
                        
                           Informații de identificare
                        
                        
                           Expunere de motive
                        
                        
                           Data includerii pe listă
                        
                     
                           „1.
                        
                        
                           Ramón Antonio AVELLÁN MEDAL
                        
                        
                           Data nașterii: 11 noiembrie 1954
                           Locul nașterii: Jinotepe, Nicaragua
                           Numărul pașaportului: A0008696
                           Eliberat la: 17 octombrie 2011
                           Data expirării: 17 octombrie 2021
                           Sex: masculin
                        
                        
                           Director general adjunct al Poliției Naționale din Nicaragua și fost șef al poliției în Masaya. Responsabil de încălcări grave ale drepturilor omului și de reprimarea societății civile și a opoziției democratice în Nicaragua, inclusiv prin coordonarea represiunii protestatarilor din Masaya în 2018.
                        
                        
                           4.5.2020
                        
                     
                           2.
                        
                        
                           Sonia CASTRO GONZÁLEZ
                        
                        
                           Data nașterii: 29 septembrie 1967
                           Locul nașterii: Carazo, Nicaragua
                           Numărul pașaportului: A00001526
                           Eliberat la: 19 noiembrie 2019
                           Data expirării: 19 noiembrie 2028
                           Numărul cărții de identitate: 0422909670000N
                           Sex: feminin
                        
                        
                           Consilier special al președintelui Republicii Nicaragua pe probleme de sănătate și fost ministru al sănătății. Responsabilă de încălcări grave ale drepturilor omului și de reprimarea societății civile și a opoziției democratice în Nicaragua, inclusiv prin împiedicarea accesului la asistență medicală de urgență pentru civilii vătămați implicați în demonstrații și prin faptul că a ordonat personalului din spitale să raporteze cu privire la demonstranții care au fost aduși la spital de poliție.
                        
                        
                           4.5.2020
                        
                     
                           3.
                        
                        
                           Francisco Javier DÍAZ MADRIZ
                        
                        
                           Data nașterii: 3 august 1961
                           Sex: masculin
                        
                        
                           Director general al Poliției Naționale din Nicaragua începând cu 23 august 2018 și fost director general adjunct al NNP. Responsabil de încălcări grave ale drepturilor omului și de reprimarea societății civile și a opoziției democratice în Nicaragua, inclusiv prin conducerea forțelor de poliție care au comis acte de violență împotriva civililor, inclusiv prin utilizarea excesivă a forței, arestări arbitrare, precum și detenții și tortură.
                        
                        
                           4.5.2020
                        
                     
                           4.
                        
                        
                           Néstor MONCADA LAU
                        
                        
                           Data nașterii: 2 martie 1954
                           Sex: masculin
                        
                        
                           Consilier personal al președintelui Republicii Nicaragua pe probleme de securitate națională. În această calitate, a fost direct implicat în procesul de luare a deciziilor în materie de securitate națională și responsabil de luarea deciziilor în acest sens, precum și responsabil de instituirea de politici represive de către statul Nicaragua împotriva persoanelor care au participat la demonstrații, a unor reprezentanți ai opoziției și a unor jurnaliști din Nicaragua, începând cu luna aprilie 2018.
                        
                        
                           4.5.2020
                        
                     
                           5.
                        
                        
                           Luís PÉREZ OLIVAS
                        
                        
                           Data nașterii: 8 ianuarie 1956
                           Sex: masculin
                        
                        
                           Comisar general și consilier juridic principal în centrul penitenciar «El Chipote». Responsabil de încălcări grave ale drepturilor omului, inclusiv tortură, utilizarea excesivă a forței, aplicarea de rele tratamente și alte forme de tratament degradant deținuților.
                        
                        
                           4.5.2020
                        
                     
                           6.
                        
                        
                           Justo PASTOR URBINA
                        
                        
                           Data nașterii: 29 ianuarie 1956
                           Sex: masculin
                        
                        
                           Șeful unității Operații Speciale a poliției. A fost implicat direct în punerea în aplicare a politicilor represive împotriva manifestanților și a opoziției din Nicaragua, în special în Managua. În acest context, este responsabil de încălcări grave ale drepturilor omului și de reprimarea societății civile și a opoziției democratice în Nicaragua.
                        
                        
                           4.5.2020”